Ion Iliescu

Jonas Iliesku (; 1930 m. kovo 3 d. – 2025 m. rugpjūčio 5 d.)Eidamas 96-uosius mirė buvęs Rumunijos prezidentas Ionas Iliescu. LRT. 2025-08-05. Nuoroda tikrinta 2025-08-23. – Rumunijos politikas, 1990–1996 ir 2000–2004 m. prezidentas.

 Biografija 
 Išsilavinimas ir ankstyva karjera 
Iliescu mokėsi Bukarešto politechnikos institute, o 1955 m. baigė Maskvos energetikos institutą. 1953 m. įstojo į Rumunijos komunistų partiją. 7-ajame dešimtmetyje kilo partinėje hierarchijoje – 1967–1971 m. buvo Komunistinio jaunimo sąjungos pirmasis sekretorius ir tuo pačiu jaunimo reikalų ministras.Ion Iliescu. Encyclopædia Britannica. Nuoroda tikrinta 2025-08-23.

 Politinė veikla komunistinėje Rumunijoje 
1968–1984 m. dirbo Rumunijos komunistų partijos Centro komitete, o 1971 m. buvo paskirtas Centro komiteto propagandos sekretoriumi. Tačiau netrukus jo santykiai su partijos vadovu Nicolae Ceaușescu pašlijo – manoma, kad Ceaușescu jį laikė potencialiu konkurentu. Dėl to Iliescu neteko įtakingų pareigų, o jo karjera buvo apribota regioniniu lygmeniu: 1971–1974 m. dirbo Timišo apskrities tarybos pirmininko pavaduotoju, 1974–1979 m. – Jasų apskrities tarybos pirmininku. 1979–1989 m. vadovavo techninės literatūros leidyklai Editura Tehnică Bukarešte.Ion Iliescu. Visuotinė lietuvių enciklopedija. 2019-01-31. Nuoroda tikrinta 2025-08-23.

 Revoliucija ir prezidentavimas 
1989 m. gruodį, nuvertus N. Ceaușescu režimą, Iliescu tapo Nacionalinio gelbėjimo fronto pirmininku, o 1990 m. pradžioje – Nacionalinės vienybės laikinosios tarybos vadovu. Tų pačių metų vasarį buvo išrinktas pirmuoju pokomunistinės Rumunijos prezidentu. Jis perrinktas 1992 m., o trečiąją kadenciją iškovojo 2000 m. Per jo valdymą Rumunija 2004 m. tapo NATO nare ir pradėjo derybas dėl stojimo į Europos Sąjungą (įstojo 2007 m.).Ion Iliescu. Visuotinė lietuvių enciklopedija. 2019-01-31. Nuoroda tikrinta 2025-08-23.

 Vėlesnė politinė veikla 
1997–2005 m. Iliescu vadovavo Rumunijos socialdemokratų partijai, o nuo 2006 m. tapo jos garbės pirmininku. 2004–2008 m. buvo Rumunijos Senato narys.Ion Iliescu. Encyclopædia Britannica. Nuoroda tikrinta 2025-08-23.

 Teisiniai kaltinimai 
2018 m. Iliescu sulaukė kaltinimų nusikaltimais žmoniškumui dėl jo vaidmens 1989 m. revoliucijoje. Teigta, kad jis pritarė karinėms priemonėms ir manipuliavo informacija, sukeldamas paniką bei nereikalingą smurtą. Dėl sveikatos problemų ir COVID-19 pandemijos procesas 2020 m. buvo sustabdytas, o tų pačių metų gruodį – nutrauktas.Ion Iliescu. Visuotinė lietuvių enciklopedija. 2019-01-31. Nuoroda tikrinta 2025-08-23.Ion Iliescu. Encyclopædia Britannica. Nuoroda tikrinta 2025-08-23.

 Šaltiniai 

|-

|-

Kategorija:Rumunijos vadovai
Kategorija:Rumunijos prezidentai